《莼菜》
宋代·杨蟠

休说江东春水寒，到来且觅鉴湖船。
鹤生嫩顶浮新紫，龙脱香髯带旧涎。
玉割鲈鱼迎刃滑，香炊稻饭落匙圆。
归期不待秋风起，漉酒调羹任我年。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。